मिलाया हाथ, बोलीं- आपका बेटा परेशान करता है, डाउन टू अर्थ नेचर देख फैंस हुए खुश
: Bollywood Actress Alia Bhatt Met The Mother Of A Photographer आलिया भट्ट अक्सर अपनी खूबसूरती और अपनी हिट फिल्मों के लेकर चर्चा में रहती हैं। हाल ही में आलिया मुंबई में ग्लोबल स्पोर्ट्स पिकलबॉल चैंपियनशिप में शामिल हुईं
आलिया भट्ट अक्सर अपनी खूबसूरती और हिट फिल्मों के लेकर चर्चा में रहती हैं। हाल ही में आलिया मुंबई में ग्लोबल स्पोर्ट्स पिकलबॉल चैम्पियनशिप में शामिल हुईं, जहां उन्होंने एक फोटोग्राफर की मां से बड़े ही सादगी भरे अंदाज में मुलाकात की। इसी से जुड़ा एक वीडियो सोशल मीडिया पर सामने आया है।
बोलीं- 'आपका बेटा बहुत परेशान करता है'
इस वीडियो में आलिया फोटोग्राफर की मां से हाथ मिलते हुए दिखाई दे रही हैं। इस दौरान उन्होंने फोटोग्राफर की मां से कहा, आपसे मिलकर अच्छा लगा'। इसके बाद वह कैमरा मैन की तरह इशारा करते हुए मजाक में कहती हैं, 'आपका बेटा मुझे बहुत परेशान करता है'। फिर तुरंत बाद ही आलिया ने बोला की 'नहीं, बहुत अच्छा काम करता है।' आलिया ने कैमरा मैन की मां के साथ फोटो भी क्लिक कराई और फोटोग्राफर से कहा, 'आराम से ले कर जाओ।'
डाउन टू अर्थ नेचर देख फैंस कर रहे तारीफ
आलिया का ये बर्ताव देखकर फैंस उनकी तारीफ करते नहीं थक रहे हैं। वीडियो पर एक यूजर ने कमेंट कर लिखा,' सुपर आलिया भट्ट... ये सबसे खूबसूरत और प्यारी शख्सियत हैं,अपने सभी प्रशंसकों से अच्छे से बातचीत करती हैं'। तो वहीं दूसरे यूजर ने कमेंट कर लिखा, 'प्योर हार्ट'।
आलिया के अपकमिंग प्रोजेक्ट्स
आलिया भट्ट को आखिरी बार अयान मुखर्जी द्वारा निर्देशित ब्रह्मास्त्र: पार्ट वन में देखा गया था। अब वह जल्दी ही करण जौहर के निर्देशन में बनी रॉकी और रानी की प्रेम कहानी में दिखाई देंगी। इस फिल्म में उनके साथ रणवीर सिंह भी नजर आएंगे। फिल्म में जया बच्चन, शबाना आजमी और धर्मेंद्र भी हैं। ये रोमांटिक कॉमेडी-ड्रामा फिल्म 28 जुलाई, 2023 को रिलीज होने वाली है।
इसके अलावा आलिया 'द हार्ट ऑफ स्टोन' से हॉलीवुड डेब्यू करने जा रही हैं। इस फिल्म में वह गैल गैडोट और जेमी डोर्नन के साथ स्क्रीन शेयर करेंगी। टॉम हार्पर द्वारा निर्देशित यह फिल्म 11 अगस्त,2023 को नेटफ्लिक्स पर स्ट्रीम होगी।